open-index/open-wikipedia-markdown huggingface dataset:
דבורה ליפשיץ

**דבורה ליפשיץ** (**Déborah (Desirée) Lifchitz** (נכתב גם **Lifszyc**); 5 ביוני 1907, חרקוב – 1942, אושוויץ) הייתה מומחית לשפות שמיות באתיופיה. פרסמה ספר ומספר מאמרים הנחשבים עד היום לאבני דרך בחקר השפות האתיופיות.

## ביוגרפיה

ליפשיץ נולדה בחרקוב שברוסיה. ב-1919, בעקבות מהפכת אוקטובר, עזבה משפחתה את חרקוב, בתחילה לחצי האי קרים ולאחר מכן, ב-1920, הגיעו לוורשה. בשנת 1927 עזבה ליפשיץ את ורשה ועברה לפריז, שם למדה שפות מזרחיות והתמחתה בשפות השמיות של אתיופיה. עם סיום לימודיה הצטרפה למשלחת המחקר דקר -ג'יבוטי באפריקה, במסגרתה חקרה את תרבות הפלאשים. עם חזרתה לפריז התקבלה לעבודה במחלקה האפריקאית של מוזיאון האדם. בשנת 1935 הצטרפה למשלחת המוזיאון האתנוגרפי טרוקדרו (Musée d'Ethnographie du Trocadéro) לסודאן הצרפתית, משם הביאה מוצגים מוזיאוניים של תרבות שבט הדוגון, המוצגים כיום בלובר ובמוזיאון קה בראנלי. בשנת 1937 זכתה לקבל אזרחות צרפתית.
לאורך לימודיה ועבודתה במוזיאון האדם שיתפה פעולה וכתבה מאמרים עם חשובי האנתרופולוגים וחוקרי אפריקה בפריז של אותה התקופה, בהם מישל לריס, וולף לסלאו, מרסל גריאל, מרסל מוס, מרסל כהן, פול באיר, פול ריבט, דניז פולמה ועוד.

עם כיבוש פריז בידי גרמניה הנאצית (1940) נשארה ליפשיץ בפריז אך איבדה את מקום עבודתה עקב החלת חוקי הגזע. ליפשיץ נלקחה תחת חסותו של לריס, עמיתה למחקר. בפברואר 1942 נעצרה בידי המשטרה הצרפתית ונלקחה למחנה ריכוז, משם נשלחה לאושוויץ, שם, על פי עדותו של מרסל כהן, נרצחה בגז.

## קישורים חיצוניים
* דבורה ליפשיץ באתר WorldCat Identities

* Éloi Ficque, Lukian Prijac, "Lifchitz, Déborah," in: *Encyclopaedia Aethiopica*, vol. 3, Wiesbaden 2007, pp. 567-568, in Google Books
* Lukian Prijac, "Déborah Lifszyc (1907–1942): Ethnologue et linguiste (de Gondär à Auschwitz)," *Aethiopica*, [S.l.], v. 11 (Apr. 2012), pp. 148-172. ISSN 2194-4024

* 

קטגוריה:בלשנים ולשונאים שמיים
קטגוריה:בלשניות ולשונאיות יהודיות
קטגוריה:יהודים אוקראינים
קטגוריה:נספים במחנה ההשמדה אושוויץ
קטגוריה:בלשניות ולשונאיות
קטגוריה:מהגרים מאוקראינה לצרפת
קטגוריה:ילידות 1907
קטגוריה:נפטרות ב-1942
מדליית השירות המצוין של חיל האוויר

**מדליית השירות המצוין של חיל האוויר** (באנגלית: **Air Force Distinguished Service Medal**) היא עיטור של חיל האוויר של ארצות הברית עבור חיילים שהתבלטו בשירות מצוין תחת אחריות גדולה. העיטור מוענק בדרך כלל לקצינים בדרגות גבוהות, או לסמל הראשי של חיל האוויר, בתום כהונתם. יוצאי דופן היו האסטרונאוטים באז אולדרין ודייוויד סקוט (שניהם עוטרו פעמיים) שסיימו את שירותם בחיל האוויר בדרגת קולונל. 

הענקת העיטור אושרה בקונגרס של ארצות הברית ב-6 ביולי 1960. העיטור הראשון ניתן ב-1965 למייג'ור גנרל אוסמונד ריטלנד בתום שירותו.

## תיאור העיטור
חזית העיטור כוללת במרכזה אבן כחולה עגולה (המסמלת את כיפת השמים) עם 13 קרני שמש מוזהבות (השמש מסמלת את התהילה בהישגים והקרניים מסמלות את שאיפת האדם לאור וידע), שביניהן 13 כוכבים לבנים מאמייל (המסמלים את שלוש עשרה המושבות שייסדו את ארצות הברית). המדליה תלויה על פס מתכת עם כנפיים מסוגננות המסמלות את חיל האוויר. גב המדליה חלק ומתאים לחריתת שם מקבל העיטור.

## קישורים חיצוניים

* על העיטור באתר המכון להרלדיקה
* עיטורי הכוחות המזוינים של ארצות הברית בספר החוקים של הקונגרס

*
קטגוריה:ארצות הברית: עיטורים
קטגוריה:חיל האוויר של ארצות הברית
Speak Now World Tour – Live

***Speak Now World Tour – Live*** הוא אלבום ההופעה הראשון של הזמרת-היוצרת האמריקאית טיילור סוויפט. האלבום יצא לאור ב-21 בנובמבר 2011 על ידי ביג משין רקורדס, והוא מורכב משירים ומהופעות שצולמו במהלך *Speak Now World Tour* – סיבוב ההופעות של אלבום האולפן השלישי של סוויפט, *[[Speak Now]]*. האלבום נמכר ב-77,000 עותקים בשבוע הראשון ליציאתו והגיע למקום האחד עשר במצעד 200 האלבומים של הבילבורד.

## רקע
האלבום הוכרז ב-21 בספטמבר 2011 באמצעות אתר האינטרנט הרשמי של סוויפט, יחד עם עטיפת האלבום. גרסאות ה-DVD והבלו-ריי כוללות את כל 17 ההופעות מהלג הצפון אמריקאי של "Speak Now World Tour", כמו גם תוכן נוסף. בגרסת התקליטור יש מעל שבעים וחמש דקות של מוזיקה, והופעות חיות נבחרות של שירים מ-*[[Speak Now]]*. שלוש הגרסאות יצאו לאור ב-21 בנובמבר 2011. גרסה בלעדית של האלבום יצאה עבור טארגט וכללה הופעות בונוס של "Ours", "Nashville" ו-"Sweet Escape", כמו גם מאחורי הקלעים של יצירת הווידאו קליפ של "Mean". רבים מהשירים ומההופעות הוקלטו בלגים שונים של סיבוב הופעות. הגרסה הברזילאית של האלבום מכילה גרסה שלא פורסמה בעבר של השיר "Long Live", הכוללת בתים חדשים בפורטוגזית אותם הלחינה ושרה הזמרת פאולה פרננדז. הגרסה הברזילאית של השיר הגיעה למקום החמישי במצעד הברזילאי.

## ביקורות
האלבום קיבל ביקורת מעורבת ב-*Roughstock*, אתר העוסק במוזיקת קאנטרי, שקבעה שסוויפט . הביקורת של אתר *[[AllMusic]]* דירגה האלבום בשלושה כוכבים מתוך חמישה וקבעה כי ההופעות החיות היו .

## הצלחה מסחרית
בארצות הברית האלבום נמכר ב-77,000 עותקים בשבוע הראשון ליציאתו והגיע למקום האחד עשר במצעד 200 האלבומים של הבילבורד ולמקום השני במצעד אלבומי הקאנטרי. נכון לדצמבר 2011, האלבום נמכר ביותר מ-300,000 עותקים בארצות הברית. במצעד האלבומים הקנדי, האלבום הגיע למקום העשרים וחמישה. באוסטרליה האלבום הגיע למקום ה-16 במצעד האלבומים האוסטרלי ולמקום הראשון במצעד אלבומי הקאנטרי. האלבום נכנס למצעדי האלבומים גם ביפן, במקסיקו ובספרד.

## רשימת רצועות
### תקליטור

### בלו-ריי/DVD

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2011
קטגוריה:אלבומי טיילור סוויפט
קטגוריה:אלבומי הופעה באנגלית
קטגוריה:אלבומים שהופקו על ידי טיילור סוויפט
קטגוריה:אלבומי קאנטרי פופ
קטגוריה:אלבומי זהב באוסטרליה
קטגוריה:אלבומי זהב בארצות הברית
קטגוריה:אלבומי חברת ביג משין רקורדס
אוניברסיטת מסצ'וסטס

**אוניברסיטת מסצ'וסטס** (באנגלית: **University of Massachusetts**; נקראת גם **UMass**) היא  אוניברסיטאות ציבורית בת חמישה קמפוסים במסצ'וסטס (, בוסטון, , לוול ובית ספר לרפואה בווסטר) שנוסדה בשנת 1863.

בכלל המערכת לומדים כ־75,000 סטודנטים כל שנה ולאוניברסיטה מעל ל־630,000 בוגרים ברחבי העולם כולל 360,000 בוגרים שחיים, עובדים ומובילים חברות וארגונים ברחבי מסצ'וסטס, מה שהופך אותה לרשת הבוגרים הגדולה ביותר בניו אינגלנד. סגל UMass כולל חתן פרס נובל, זוכי פרס פוליצר, חברי האקדמיה הלאומית למדעים, זוכה  ועמיתי פולברייט, גוגנהיים, מקארתור ומלון.

UMass דורגה בארצות הברית על ידי Times Higher Education בשנת 2021 במקום ה־60 בדירוג כלל האוניברסיטאות ובמקום ה־30 בדירוג האוניברסיטאות הציבוריות. 

UMass היא אוניברסיטת המחקר השלישית בגודלה במסצ'וסטס ואוניברסיטת המחקר הרביעית בגודלה בניו אינגלנד, אחרי אוניברסיטת הרווארד, MIT ואוניברסיטת ייל עם הוצאות על מחקר ופיתוח של כ־813 מיליון דולר לשנה.

## המערכת האוניברסיטאית
המערכת במדינת מסצ'וסטס מורכבת מארבע אוניברסיטאות, בית ספר לרפואה, בית הספר למשפטים באוניברסיטת מסצ'וסטס דארטמות',  וגם 25 קמפוסים ברחבי קליפורניה וושינגטון במסגרת אוניברסיטת מסצ'וסטס העולמית.
* אוניברסיטת מסצ'וסטס אמהרסט
* 
* 
* 
*  ע"ש  בווסטר
*  בדארטמות' 
* 
* קמפוס לוויין בספרינגפילד

## קישורים חיצוניים

* 

* 

מסצ'וסטס
לורנצו פרונה

**לורנצו פרונה** (באיטלקית: **Lorenzo Perrone**; 1904 – 1952) היה חסיד אומות העולם מאיטליה שהציל את חייו של פרימו לוי באושוויץ.

## פעילותו בתקופת השואה
לורנצו פרונה נולד בפוסאנו שבמחוז קונאו והיה בנאי במקצועו. במלחמת העולם השנייה נשלח פרונה מטעם חברה איטלקית לעבודה בבונה מונוביץ, שלוחה של מחנה הריכוז וההשמדה אושוויץ. שם פגש בפרימו לוי, שהיה אסיר יהודי מאיטליה. השניים נפגשו בקיץ 1944 ויצרו קשר בזכות היותם דוברי פיימונטית. פרונה הביא ללוי מזון מדי יום עד דצמבר 1944. לוי ניצל ממוות בעזרת מזון זה, שאף היה בו די כדי לחלק ממנו לחבריו. פרונה סייע ללוי בדרכים נוספות, כגון אספקת לבוש ומשלוח גלויה עבורו, לאמו ואחותו של לוי שהיו באיטליה. כך הצליחו השתיים לשלוח ללוי חבילת מזון ובגדים.

פרונה מת ב-1952 ממחלת השחפת.

## אזכורים בספרות
פרימו לוי הנציח את פרונה בספריו, בין היתר בספרו הזהו אדם בו הוא מתאר את חוויותיו במחנה אושוויץ:

## הנצחה
* פרימו לוי קרא לשני ילדיו על שמו של פרונה: ליזה לורנצה ורנצו.
* ב-1998 העניק יד ושם ללורנצו פרונה את התואר חסיד אומות העולם.

## קישורים חיצוניים
* סיפורו של פרונה באתר יד ושם.

## הערות שוליים

קטגוריה:איטלקים חסידי אומות העולם
קטגוריה:מצילים בשואה: פולין
קטגוריה:איטלקים שנפטרו משחפת
קטגוריה:איטלקים שנולדו ב-1904
קטגוריה:איטלקים שנפטרו ב-1952
Shellshock

**Shellshock** (נקרא גם **Bashdoor**) היא משפחה של באגים הקשורים לביטחון מידע במחשבים במגוון רחב של מעטפות באש ב-UNIX. הראשון שבהם נחשף ופורסם בספטמבר 2014. 

שירותי אינטרנט רבים, כגון עדכון גרסה של אתר אינטרנט, עושים שימוש בבאש כדי לבצע פעולות, אשר עשויות להיות מנוצלות על ידי מתקיף כדי לגרום למעטפת לבצע פקודות ערוכות שלו. על ידי כך ניתנת אפשרות לכאורה למתקיף להשיג גישה למערכות ממוחשבות מוגבלות גישה.

סטפן שאזלאס (Stéphane Chazelas) יצר קשר עם מתחזק הבאש, צ'ט רמיי (Chet Ramey) ב-12 בספטמבר כדי לדווח לו על פרצת האבטחה. הוא קרא לפרצה זו "Bashdoor". בעבודה משותפת עם מומחי אבטחת מידע, הם יצרו גרסה אשר מטפלת בפרצה האמורה. ב-24 בספטמבר יצאה הודעה לציבור על הבעיה כאשר כבר יצאה לאור הפצה עם תיקון.

## קישורים חיצוניים

קטגוריה:באגים
קטגוריה:פרצות אבטחה
יום העגונה

**יום העגונה** הוא יום הזדהות עם נשים עגונות שיזמה הקואליציה הבינלאומית למען זכויות העגונה (ICAR,"עיקר") ומצוין ביום תענית אסתר. מטרת יום העגונה להגביר את המודעות למצוקותיה של העגונה, ולהגיע לפתרונות על פי ההלכה. "יום העגונה" הוא יוזמה פרטית של ארגוני הנשים, ואינו מעוגן או מוכר על פי החוק בישראל או במדינה אחרת בעולם. 

## רקע
קואליציה ICAR נוסדה ב-1992 וחברים בה ארגונים כמו מבוי סתום, יד לאישה, התנועה המסורתית, נאמני תורה ועבודה, קולך, מרכז צדק לנשים ועוד. היום מצוין בישראל ובקהילות יהודיות ברחבי העולם, לרוב לפני תענית אסתר עצמה.

הבחירה בתענית אסתר, נובעת מכך שאסתר המלכה כמו העגונות, מצאה עצמה כלואה בתוך קשר נישואים בלתי רצוי והייתה זקוקה להתגייסות משותפת של בני עמה לצורך הצלתה.

לקראת יום העגונה בשנת 2007 פרסמה יעל לוין תפילת "מִי שֶׁבֵּרַךְ לְהַתָּרַת עֲגוּנוֹת וּמְסֹרְבוֹת גֵּט" שחיברה, ולדבריה היא נאמרת בקהילות רבות בישראל ומחוצה לה בשבת שלפני התענית.

ב-2010 הגישה חברת הכנסת אורית זוארץ (קדימה) הצעת חוק שנוסחה על ידי קואליציית ICAR, לציון יום העגונה, בין היתר בבתי ספר, תנועות נוער ומחנות צה"ל, ובקיום דיון מיוחד בכנסת. ועדת השרים לענייני חקיקה החליטה להתנגד להצעה והיא לא התקבלה.

## ראו גם
* סרבנות גט
* זכויות האישה
* יד לאישה
* מבוי סתום (עמותה)

## קישורים חיצוניים
* יום העגונה בתענית אסתר  מאת ד"ר רחל לבמור באתר אוניברסיטת בר-אילן
* פרוטוקול דיון של הוועדה לקידום מעמד האישה לכבוד יום העגונה 2005, באתר הכנסת
* 
* כתבה על יום העגונה 2014 מתוך מבט לחדשות, באתר יוטיוב
* 

## הערות שוליים

קטגוריה:גירושים
קטגוריה:פורים
קטגוריה:פמיניזם דתי (יהדות)
קטגוריה:אירועים בחודש אדר
קטגוריה:ימי מודעות לנשים
זקירה בסרביץ'

**זקירה בסרביץ**' (בבוסנית: **Zekira Besrević**) (1921 - ?) הייתה חסידת אומות העולם, מוסלמית בוסנית. את התואר קיבלה בסרביץ' יחד עם רוזה סובר-דרגויה (**Roza Sober-Dragoje**), ידידתה הנוצרייה, על הצלתם של שני יהודים בעיר סרייבו בזמן השואה.

ערב פלישת הגרמנים ליוגוסלביה באפריל 1941 עבדו בסרביץ' בת ה-20 וסובר בת ה-19 במכון היופי של היהודי מורדו אלבחרי בסרייבו. תחת משטר האוסטשה הקרואטי נרדפו יהודים, סרבים וצוענים. כשנעצרה משפחתו של אלבחרי הצליח רק אלבחרי להסתתר, עם אחייניתו גרציה. בסרביץ' וסובר הגיעו לביתו של אלבחרי בעת האקציה, מצאו את אלבחרי וגרציה במחבוא ולקחו אותם לביתן.

המשטר קרא לתושבים מקומיים להשתלט על רכושם של יהודים, ובסרביץ' פנתה לשלטונות וביקשה את מכון היופי של אלבחרי. היא נענתה בחיוב, והיא וסובר הפכו למנהלות המכון. עם אישור פנייתן הביאו השתיים את אלבחרי וגרציה באופן מיידי למכון ושם הסתירו אותם במהלך היום. בלילות הסתובבו השניים במכון באופן חופשי ובסרביץ' וסובר נתנו להם מזון שהשיגו עבורם. סידור זה נמשך מספר חודשים, עד שהצליח מורדו אלבחרי להשיג מסמכים מזויפים לפיהם היה בעל זהות נוצרית, וכך התאפשר לו ולגרציה לעבור למוסטר שהייתה תחת שלטון איטליה. הם השיגו מסמכים מזויפים לאמה של גרציה ולאחיה בן העשר, וכך יכלו השניים לעבור לאי ראב, שהיה תחת שליטה איטלקית. בספטמבר 1943 חתמה איטליה על הסכם שביתת נשק עם בעלות הברית וגרמניה פלשה לאיטליה. אז הצטרפו בני המשפחה לפרטיזנים של טיטו, במחיצתם שרדו את השואה.

בשנת 2000 הכיר יד ושם בזקירה בסרביץ' וברוזה סובר-דרגויה כחסידות אומות העולם.

## קישורים חיצוניים
* סיפורה של בסרביץ' באתר יד ושם 
* תיאור המעשה

קטגוריה:בוסנים חסידי אומות העולם
קטגוריה:סרייבו: אישים
קטגוריה:מצילים בשואה: יוגוסלביה
קטגוריה:מצילים בשואה: מוסלמים
קטגוריה:ילידות 1921
קטגוריה:ילידי 1921
פרנקלין שפנר

**פרנקלין ג'יימס שפנר** (באנגלית: ** Franklin James Schaffner**; 30 במאי 1920 - 2 ביולי 1989) היה במאי קולנוע אמריקאי זוכה פרס אוסקר לבמאי הטוב ביותר לשנת 1970 על בימוי הסרט "פטון". ביים את הסרטים "כוכב הקופים", "הנערים מברזיל" ו"ניקולס ואלכסנדר".

## ביוגרפיה
שפנר נולד בטוקיו, יפן. בנם של זוג המיסיונרים שרה ופול פרנקלין שפנר. הוא גדל ביפן ולמד ב"מכללת פרנקלין ומרשל" שבפנסילבניה. לאחר מכן למד משפטים ב"אוניברסיטת קולומביה" ובמקביל התגייס לצי ארצות הברית כדי להשתתף במלחמת העולם השנייה. הוא שירת כתומך לחימה באירופה ובצפון אפריקה ולאחר מכן נשלח לשרת במשרד לשירותים אסטרטגיים שבאוקיינוס השקט.

## קריירת בימוי
שפנר החל את קריירת הבימוי שלו בשנות ה-50 של המאה ה-20 בטלוויזיה האמריקאית, הוא זכה ב פרס אמי על עבודתו בסדרה "Studio One" ובשני פרסי אמי נוספים על בימוי וכתיבת הסדרה הבידורית "Ford Star Jubilee". בשנת 1961 זכה שפנר בפרס אמי רביעי על בימויו בסדרת הדרמה "The Defenders".

בשנת 1963 הוציא שפנר לאקרנים את סרט הביכורים שלו "החשפנית" בכיכובה של ג'ואן וודוורד, סרט שזכה לביקורות אוהדות ולהצלחה מסחרית יחסית. בשנה שלאחר מכן ביים את הדרמה הפוליטית אותה כתב גור וידאל "האיש הטוב ביותר". בשנת 1968 הוציא שפנר את הלהיט הקולנועי הגדול בקריירה שלו "כוכב הקופים", על פי הרומן הצרפתי הפופולרי. הסרט זכה לאהדה רבה בקרב הקהל והמבקרים והיה לפורץ דרך בתחום הטכני הכולל איפור ותלבושות.

בשנת 1970 ביים את סרטו המוערך ביותר, סרט המלחמה "פטון" על חייו של הגנרל ג'ורג' פטון על פי תסריט של פרנסיס פורד קופולה. הסרט זכה לביקורות מצוינות ובשישה אוסקרים בהם פרס אוסקר לבמאי הטוב ביותר לשפנר.

שפנר המשיך לביים עוד שמונה סרטים כשהבולטים בהם היו "ניקולס ואלכסנדרה", דרמה ביוגרפית בריטית זוכת שני פרסי אוסקר בהפקת סם שפיגל, דרמת כותלי הכלא "הפרפר" בכיכובם של סטיב מקווין ודאסטין הופמן והמותחן המדע בדיוני המוערך "הנערים מברזיל" בכיכובם של גרגורי פק ולורנס אוליבייה.

## חיים אישיים
שפנר היה נשוי להלן גילקרייסט והיה אב לשתי בנות.

שפנר שסבל ממחלת סרטן הריאה נפטר ב-2 ביולי 1989 בגיל 69.

## סרטים שביים

* החשפנית (1963)
* האיש הטוב ביותר (1964)
* שר המלחמה (1965)
* האיש הכפול (1967)
* כוכב הקופים (1968)
* פטון (1970)
* ניקולס ואלכסנדרה (1971)
* הפרפר (1973)
* הנערים מברזיל (1978)
* איים בזרם (סרט) (1977)
* ספנקיס (1980)
* כן, ג'יורג'יו (1982)
* לב האריה (1987)
* ברוך הבא הביתה (1989)

## קישורים חיצוניים

* 
* 

קטגוריה:במאי קולנוע אמריקאים
קטגוריה:זוכי אוסקר: הבימוי הטוב
קטגוריה:קצינים אמריקאים במלחמת העולם השנייה
קטגוריה:בוגרי מכללת פרנקלין ומרשל
קטגוריה:בוגרי בית הספר למשפטים באוניברסיטת קולומביה
קטגוריה:זוכי אמי בפריים טיים: בימוי דרמה
קטגוריה:זוכי אמי בפריים טיים: תסריט לדרמה
קטגוריה:נשיאי גילדת הבמאים של אמריקה
קטגוריה:אמריקאים שנולדו ב-1920
קטגוריה:אמריקאים שנפטרו ב-1989
גרינהורן

**גרינהורן** (בגרמנית **Grünhorn**; נקרא גם *גרוס גרינהורן* - *Gross Grünhorn*) הוא הר ברכס האלפים הברניים המתנשא לגובה של 4,044 מטר מעל פני הים, וממוקם בקנטון ואלה בשווייץ.

## גאוגרפיה
הגרינהורן הוא חלק מהרכס המפריד בין הקרחונים אלטש ופישר באזור אתר המורשת העולמית יונגפראו-אלטש-ביטשהורן, וממוקם בו בין ההרים פישר גבלהורן מדרום והקליין גרינהורן מצפון.

## קישורים חיצוניים

* גרינהורן באתר Hikr
* גרינהורן באתר summitpost
* גרינהורן באתר 4000er

קטגוריה:האלפים הברניים
קטגוריה:יונגפראו-אלטש-ביטשהורן
קטגוריה:ואלה: הרים
משפט אגורוף

**משפט אגורוף** (או **משפט סבריני-אגורוף**) מבטא עיקרון יסודי באנליזה פונקציונלית, לפיו כל סדרת פונקציות המתכנסת לפונקציה גבולית, במונחי תורת המידה היא "כמעט" מתכנסת במידה שווה. כלומר כל התכנסות של סדרת פונקציות קרובה להיות התכנסות במידה שווה במובן של קירוב שיתואר בהמשך.

את המשפט הוכיחו באופן לא תלוי המתמטיקאי האיטלקי קרלו סבריני בשנת 1910, והמתמטיקאי והפיזיקאי הרוסי דמיטרי אגורוף בשנת 1911.

## נוסח פורמלי

יהי \left( X,\mathcal{M},\mu \right) מרחב מידה סופי. כלומר \mu(X). תהי \left\{ f_n:X \to \mathbb{C} \right\}_{n=1}^{\infty} סדרת פונקציות מדידות המתכנסת נקודתית לפונקציה גבולית f כמעט תמיד.

אזי לכל \epsilon>0 קיימת קבוצה מדידה E המקיימת \mu(E) , כך שעל X \setminus E ההתכנסות f_n \to f היא התכנסות במידה שווה.

### כישלון משפט אגורוף במרחב מידה אינסופי

נתבונן במרחב \left( \mathbb{R}, \mathcal{B}, \lambda \right) כאשר \lambda היא מידת לבג. מידתו של מרחב זה היא אינסופית (למעשה היא אף סיגמא-סופית). ניתן לראות כי סדרת הפונקציות המציינות f_n(x) = 1_{[n,n+1]}(x) מתכנסת נקודתית לפונקציה הגבולית אפס, אך אינה מתכנסת במידה שווה על אף תת-קבוצה ממידה אינסופית של הממשיים.

### הוכחה

נסמן E_{n,k} = \bigcup_{j=n}^{\infty} \left\{ x \in X | \mid f_j(x)-f(x) \mid \geq k^{-1} \right\}. נשים לב כי x \in E_{n,k}^c אם ורק אם לכל j \geq n מתקיים \mid f_j(x)-f(x) \mid .

המשמעות של ההתכנסות f_n \to f כמעט תמיד היא שמתקיים \mu \left( \bigcap_{n=1}^{\infty}E_{n,k} \right) = 0, ומההנחה כי המרחב סופי נובע שניתן להשתמש ברציפות המידה ולהסיק כי \lim_{n \to \infty} \mu \left(E_{n,k} \right) = \mu \left( \bigcap_{n=1}^{\infty}E_{n,k} \right) = 0.

כעת בהינתן \epsilon > 0, לכל k נבחר n_k מספיק גדול שעבורו \mu \left( E_{n_k,k} \right) . נגדיר E=\bigcup_{k=1}^{\infty}E_{n_k,k} ונקבל כי \mu(E) = \sum_{k=1}^{\infty} \mu(E_{n_k,k}) .

ברור מהגדרת E שלכל x \in E^c מתקיים \mid f_j(x)-f(x) \mid , כאשר j אינו תלוי ב-x, ולכן על E^c ההתכנסות היא במידה שווה.

## לקריאה נוספת

* 

## קישורים חיצוניים
* 

אגורוף
אגורוף
נמל התעופה הבין-לאומי נורמן מנלי

**נמל התעופה הבין-לאומי נורמן מנלי** (באנגלית: **Norman Manley International Airport**) הוא נמל תעופה בינלאומי סמוך לקינגסטון, בירת ג'מייקה, על חוף הים הקריבי. משמש כמרכז הפעילות ומושב הנהלתה של חברת אייר ג'מייקה (Air Jamaica; מ-2011 חלק מקריביאן איירליינס). הנמל נקרא במקור פליסדוס (Palisadoes), על שם חצי האי עליו הוא ממוקם וב-1972 נקרא על שמו של ראש ממשלת ג'מייקה, נורמן מנלי. על אף שזהו נמל התעופה הסמוך לבירה, זהו השדה השני בחשיבותו במדינה לאחר נמל התעופה הבינלאומי סנגסטר ליד מונטגו ביי, בצפון האי, שהוא נמל התעופה העמוס ביותר בג'מייקה ובאיים הקריבים כולם.

## היסטוריה
ג'מייקה הייתה אי פעיל מבחינת תחבורה אווירית עוד מראשית ימי התעופה. ב-3 בדצמבר 1930 הפעילה חברת פאן אמריקן וורלד איירווייז את הקו המסחרי הראשון על ידי מטוס ימי שנחת על הים בנמל קינגסטון. ב-1934 נחת לראשונה באי מטוס יבשתי, שהגיע בטיסה מקובה.

רשות תעופה אזרחית נוסדה ב-1947 וב-1948 נפתחו שני שדות התעופה, פליסדוס (Palisadoes) ליד קינגסטון ומונטגו ביי בצפון.

נמל התעופה מופיע בסרט הראשון בסדרת ג'יימס בונד, ד"ר נו.

## נתונים
בנמל עברו בשנת 2014 1,422,978 נוסעים, ב-130 טיסות מסחריות בשבוע אותן הפעילו 13 חברות תעופה סדירות וכ-12,331 טון מטענים. הנמל כולל 9 גשרי עלייה למטוס ("שרוולים") ומאפשר חניית מטוסים עד לגודל בואינג 747-400.

בין החברות המפעילות טיסות לנמל אייר קנדה, בריטיש איירווייז, איבריה איירליינס, KLM, אמריקן איירליינס, דלתא איירליינס, קופה איירליינס, קיימן איירווייז, ווסט ג'ט, ג'ט בלו איירווייז וחברות קריביות מקומיות.

## אירועים יוצאי דופן
ב-10 באפריל 1953 כשל מנוע של מטוס לוקהיד 18 לודסטאר של חברת קריביאן אינטרנשיונל אירווייז בעת המראה מנמל התעופה, בטיסת נוסעים שגרתית. המטוס התרסק בים, 10 נוסעים ו-3 אנשי צוות שהיו על סיפונו נהרגו, נוסע יחיד ניצל.

ב-17 ביולי 1960 נחטף מטוס קובאנה דה אוויאסיון שהיה בטיסה מנמל התעופה הבינלאומי חוסה מארטי בהוואנה לנמל התעופה הבינלאומי של מיאמי והונחת בנמל התעופה פליסדוס, בו ביקש קברניט המטוס מקלט מדיני מפני שלטון פידל קסטרו.

ב-20 ביולי 1979 צלל מטוס מטען מדגם דאגלס DC-6 לים סמוך לנמל התעופה, במסגרת ניסיון נחיתה ושני אנשי צוותו נהרגו.

ב-22 בדצמבר 2009 החטיא מטוס בואינג 737-823 של אמריקן איירליינס את המסלול בעת ניסיון נחיתה בנמל התעופה עקב סופת גשם כבדה, בעת שביקש לנחות. המטוס התפרק לשלושה חלקים ונעצר מרחק קטן מן הים. כל הנוסעים ואנשי הצוות יצאו ללא פגע.

## קישורים חיצוניים

* 
* ריכוז נתונים על נמל התעופה

## הערות שוליים

קטגוריה:קינגסטון
קטגוריה:הקריביים: שדות תעופה
מנלי
קטגוריה:ג'מייקה
רועי שוקרני

**רועי שוקרני** (נולד ב-26 ביוני 1990) הוא כדורגלן ישראלי המשחק בעמדת הקשר האחורי והמגן הימני בהפועל עכו.

## קריירה
שוקרני התחיל את הקריירה שלו במחלקת הנוער של הפועל כרמיאל, וכאשר היה בן 16 עבר להפועל חיפה. ב-12 בנובמבר 2008 ערך את הופעת הבכורה שלו בקבוצה הבוגרת של המועדון, בניצחון 1–0 נגד מכבי אחי נצרת במסגרת גביע הטוטו. ב-1 במאי 2010 ערך את הופעת הבכורה שלו בליגת העל, כשנכנס כמחליף בניצחון 1–0 על הפועל רעננה.

לאחר שהתקשה להשתלב בקבוצה הבוגרת, בקיץ  הושאל שוקרני להפועל נצרת עילית מהליגה הלאומית. במדי נצרת עילית הוא רשם 33 הופעות בליגה והיה לשחקן חשוב במערך של הקבוצה שנאבקה על העלייה לליגת העל וסיימה לבסוף במקום השלישי בטבלה.

בקיץ  חזר שוקרני להפועל חיפה. ב-18 באוקטובר 2014 הבקיע את שער הבכורה שלו בקריירה, שהיה לשער הניצחון של קבוצתו (3–2) נגד מכבי נתניה.

ב-9 ביוני 2015 חתם שוקרני לחמש שנים בעירוני קריית שמונה. ב-4 בספטמבר 2016 חתם בהפועל רעננה.

ב-25 ביוני 2018 חזר להפועל חיפה וחתם על חוזה לשנתיים במועדון. לאחר חצי עונה בה שיחק רק משחק אחד בהפסד 1–3 למכבי תל אביב בו פתח שוקרני והוחלף עם פתיחת המחצית השנייה, הושאל השחקן להפועל עכו עד תום אותה עונה. ב-7 באוגוסט 2019 חזר שוקרני להפועל נוף הגליל מהליגה הלאומית. בעונת 2020/2021 עבר לשחק בעמדת המגן הימני תחת המאמן ירון הוכנבוים.

ב-15 בינואר 2022 חתם שוקרני בבני סכנין לחצי עונה, עם אופציה לעונה נוספת. ב-3 ביוני 2023 חתם במכבי בני ריינה.ב-18 בספטמבר 2025 חזר להפועל עכו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל חיפה
קטגוריה:כדורגלני הפועל נוף הגליל
קטגוריה:כדורגלני עירוני קריית שמונה
קטגוריה:כדורגלני הפועל רעננה
קטגוריה:כדורגלני הפועל עכו
קטגוריה:כדורגלני בני סכנין
קטגוריה:כרמיאל: כדורגלנים
קטגוריה:ישראלים שנולדו ב-1990
בן ציון הורוביץ

**בן ציון הורוביץ** (5 במאי 1900 – 17 באפריל 1985) היה חלוץ ועסקן ציבור, ראש העירייה הראשון של רחובות.

## ביוגרפיה
הורוביץ נולד בבוגוסלב שבאוקראינה, אז חלק מהאימפריה הרוסית, כבנם של **בצלאל**, בעל בית מרקחת ו**איטה**. הוא למד בחדר, בגימנסיה רוסית והמשיך בבית הספר הגבוה להנדסה ביקטרינוסלב. תחילה נטה הורוביץ לקומוניזם והתנגד לציונות, אך בהדרגה שוכנע והפך לציוני. 

הוא שב לבוגוסלב והטיף שם לציונות וכאשר התארגנה קבוצה של 25 צעירים יהודים, שרצו לעלות לארץ ישראל, הצטרף אליהם ובהמשך אף עמד בראשם. הקבוצה יצאה לדרכה ב-1920 והגיעה לארץ ישראל ב-1922. 

הורביץ עבד כפועל שכיר באזור המושבה רחובות ובערבים היה פעיל בענייני ציבור. הוא הפעיל את לשכת העבודה המקומית, הקים את ארגון פועלי הבניין והתארגנויות נוספות ואף היה לזמן מה מזכיר מועצת הפועלים המקומית. ב-1934 נבחר הורוביץ כחבר ועד המושבה מטעם רשימת ההסתדרות ואף היה סגן יושב ראש המועצה וממלא מקומו. ב-1946 נבחר לראשות ועד המועצה והחזיק בתפקיד עד 1950, כאשר רחובות הוכרזה כעיר ואז נבחר לראשות העירייה והחזיק בתפקיד עד 1955.

## קישורים חיצוניים
* בן ציון הורוביץ באתר הארכיון לתולדות רחובות.

קטגוריה:אנשי העלייה הרביעית
קטגוריה:ראשי מועצת רחובות
קטגוריה:ראשי עיריית רחובות
קטגוריה:חברי מועצת העיר רחובות
קטגוריה:פעילים בארגוני עובדים
קטגוריה:אישים הקבורים ברחובות
קטגוריה:ישראלים שנולדו ב-1900
קטגוריה:ישראלים שנפטרו ב-1985
מרכז טרנסדנוביה

**מרכז טרנסדנוביה** (בהונגרית: Közép-Dunántúl) הוא אחד מחבלי הונגריה המוגדרים לצרכים סטטיסטיים ותכנוניים ושוכן בחלקו הצפוני-מרכזי של טרנסדנוביה. הוא כולל בתוכו את המחוזות קומארום-אסטרגום, פייר ווספרם. מרכז החבל נמצא בעיר סקשפהרוואר.

## ערים מרכזיות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: חבלים
משפט לוזין

**משפט לוזין** מבטא עיקרון יסודי באנליזה פונקציונלית, לפיו כל פונקציה מדידה לבג, במונחי תורת המידה היא כמעט פונקציה רציפה. כלומר כל פונקציה מדידה קרובה להיות פונקציה רציפה במובן של קירוב שיתואר בהמשך.

את המשפט הוכיח המתמטיקאי הרוסי ניקולאי לוזין בשנת 1912.

## נוסח פורמלי

תהי f:[0,1] \to \mathbb{C} פונקציה מדידה-לבג. אזי לכל \epsilon > 0 קיימת קבוצה סגורה K \subset [0,1] המקיימת \lambda \left( [0,1] \setminus K \right)  (כאשר \lambda היא מידת לבג), כך שעל K הפונקציה f שווה כמעט תמיד לפונקציה רציפה.

**הערה:** ניתן להשתמש במשפט ההרחבה של טיצה כדי להרחיב את הפונקציה f \mid_K להיות פונקציה רציפה המוגדרת על כל [0,1].

### הוכחה

נגדיר F_n = \left\{ x \in [a,b] \mid \mid f(x) \mid >n \right\}. בוודאי מתקיים \bigcap_{n=1}^{\infty}F_n = \emptyset, ומהיות [0,1] בעל מידת לבג סופית נובע כי \lim_{n \to \infty} \lambda(F_n) = \lambda \left(\bigcap_{n=1}^{\infty} F_n \right) = 0.

נקבע N שעבורו \lambda (F_N) , כלומר לכל x \in F_N^\complement מתקיים \mid f(x) \mid . כל פונקציה מדידה וחסומה על קטע סופי היא אינטגרבילית לבג, ולכן h := f \mid_{F_N^\complement} \in L^1.

מרחב הפונקציות הרציפות צפוף ב-L^1, ולכן h היא גבול של פונקציות רציפות בנורמת L^1. ידוע שלכל סדרה המתכנסת ב-L^1 קיימת תת-סדרה המתכנסת כמעט תמיד, לכן h היא גבול כמעט תמיד של פונקציות רציפות.

ממשפט אגורוף יש קבוצה מדידה E \subset [0,1] המקיימת \lambda (E) , כך שעל E^\complement ההתכנסות כמעט תמיד ל-h היא התכנסות במידה שווה. מרגולריות מידת לבג יש קבוצה קומפקטית K \subset E המקיימת \lambda (E \setminus K) . גבול במידה שווה של פונקציות רציפות על קבוצה קומפקטית הוא פונקציה רציפה, ולכן  f\mid_K = h\mid_K רציפה. זו הקבוצה המבוקשת, כי \lambda \left( [0,1] \setminus K \right) = \lambda \left( E^\complement \right) + \lambda \left( E \setminus K \right) .

## הכללה

קיימת גרסה כללית יותר למשפט: יהי (X,\mathcal{M},\mu) מרחב מידה כאשר \mu היא מידת רדון. יהי גם Y מרחב טופולוגי המקיים את אקסיומת המנייה השנייה, היוצר מרחב מדיד עם סיגמא אלגברת בורל שלו, ותהי f:X \to Y.

לכל \epsilon > 0, לכל קבוצה מדידה A \in \mathcal{M} בעלת מידה סופית קיימת קבוצה מדידה E \in \mathcal{M} המוכלת ב-A, כך שמתקיים \mu(A \setminus E) , כך שעל הקבוצה E הפונקציה f רציפה.

בנוסף, אם הקבוצה A קומפקטית מקומית, אז ניתן לבחור את E הנ"ל שתהיה קומפקטית, ובמקרה זה קיימת פונקציה רציפה g בעלת תומך קומפקטי המקיימת f\mid_E = g\mid_E.

## לקריאה נוספת

* N. Lusin. Sur les propriétés des fonctions mesurables, Comptes Rendus Acad. Sci. Paris 154 (1912), 1688–1690.

## קישורים חיצוניים
* 

לוזין
לוזין
סרגיי דורנקו

[ממוזער|שמאל|250px|סרגיי דורנקו עם [אלכסנדר פרוחאנוב]]
**סרגיי ליאונידוביץ' דורנקו** (ברוסית: **Сергей Леонидович Доренко**; 18 באוקטובר 1959 - 9 במאי 2019) היה עיתונאי ומנחה טלוויזיה ורדיו רוסי. עיקר פרסומו בא לו מתוכנית האירוח החדשותית השבועית, שהגיש בשנים 1999–2000 בערוץ הטלוויזיה ORT.

## ביוגרפיה
דורנקו נולד בקרץ', חצי האי קרים, ברית המועצות. בשנת 1982 סיים את לימודיו באוניברסיטת הידידות בין העמים של רוסיה במוסקבה, ושימש כמתורגמן פורטוגזית-רוסית באנגולה. ביוני 1984 התגייס לצבא, אבל שוחרר בינואר 1985 בשל בעיות בריאות.

תוכנית האירוח שלו שפנתה למעמדות הבינוני והנמוך ברוסיה שלאחר התפרקות ברית המועצות, נקראה "התוכנית של סרגיי דורנקו", והוא זכה לאחוזי צפייה נכבדים. ביולי 1997 הוא סייע לבוריס ברזובסקי לאחר עסקת הפרטת חברת החזקות התקשורת הממשלתית "סְבְּיַאזינְוֶוסט" שנמכרה לאוליגרך ולדימיר פוטנין, במה שהייתה לדעת ברזובסקי, עסקה מכורה מראש. דורנקו האשים בתוכנית הטלוויזיה שלו את פוטנין בכך שהחזיק לצורך העסקה שלדים בורסאיים, וכי בכוונתו להוציא את הכסף מחוץ לגבולות רוסיה.

באוגוסט 2000, התוכנית של דורנקו מתחה ביקורת על הטיפול הממשלתי בפיצוץ וטביעת הצוללת הרוסית קורסק. זמן קצר לאחר מכן, התוכנית בוטלה, ודורנקו טען כי הורדת התוכנית מלוח השידורים נבעה מלחץ של הקרמלין. מנגד, אמר מנהל רשת ORT שבה שודרה התוכנית, קונסטנטין ארנסט, כי בניגוד לטענותיו הממשלה לא הייתה מעורבת בשינוי, וכי הוא קיבל את ההחלטה לבטל את התוכנית משום שדורנקו סירב להפסיק לדון בתוכניותיה של הממשלה להלאים אחוז ניכר (49%) מהחזקותיו של איל התקשורת בוריס ברזובסקי, שדורנקו נחשב למקורבו, ברשת. בעקבות המחלוקת, הפך דורנקו למבקר קולני של שלטונו של ולדימיר פוטין ונאלץ לעזוב את עבודתו בטלוויזיה הרוסית.

נפטר במוסקבה ב-9 במאי 2019.

## לקריאה נוספת
* דייוויד א. הופמן, **האוליגרכים - המיליארדרים החדשים של רוסיה**, ספריית מעריב, 2005. לפי אינדקס בעמ' 526

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עיתונאים רוסים
קטגוריה:סגל VGTRK
קטגוריה:סגל ערוץ 1 הרוסי
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1959
קטגוריה:רוסים שנפטרו ב-2019
מערב טרנסדנוביה

**מערב טרנסדנוביה** (בהונגרית: **Nyugat-Dunántúl**) הוא אחד מחבלי הונגריה המוגדרים לצרכים סטטיסטיים ותכנוניים ושוכן בקצהו המערבי של המדינה. הוא כולל בתוכו את המחוזות גיור-מושון-שופרון, ואש וזאלה. מרכז החבל נמצא בעיר גיור.

## ערים מרכזיות

## [[אתר מורשת עולמית|אתרי מורשת עולמית]]
* מנזר פאנונהאלמה
* ימת פרטה

## קישורים חיצוניים

* 

## הערות שוליים

קטגוריה:הונגריה: חבלים
בוריס ג'ורדן

**בוריס ג'ורדן** (ברוסית: **Борис Алексеевич Йордан**; נולד ב-2 ביוני 1966) הוא איש עסקים אמריקאי ממוצא רוסי.

## ביוגרפיה
ג'ורדן, אמריקאי ממוצא רוסי, סייע לממשלת רוסיה בעת המעבר של רוסיה לקפיטליזם בראשית שנות ה-90 של המאה ה-20. הוא סייע בהשקת שוק ההון הרוסי ובהפרטת נכסי המדינה.

בין השנים 1992–1995, היה בוריס ג'ורדן מנכ"ל השלוחה במוסקבה של בנק ההשקעות האמריקאי CS פירסט בוסטון , ובשל מעורבותו העמוקה בכינון השוק הרוסי, הפך הבנק בתקופת כהונתו לבנק ההשקעות המוביל ברוסיה, שעסק בהפרטה, מימון חברות ומסחר בניירות ערך.

ב-1995 נמנה עם מייסדי קבוצת רנסאנס קפיטל השקעות, יחד עם שותף ניו זילנדי בשם סטיבן ג'נינגס. הוא גם הנשיא והמנכ"ל של ספוטניק גרופ בע"מ, שהוקמה בשנת 1998. ספוטניק היא חברת החזקות מגוונת, המשמשת לניהול קופות וקרנות הון זר מהגדולות ביותר שהושקעו ברוסיה.

מאוחר יותר התמנה למנכ"ל גזפרום מדיה, חטיבת המדיה של גזפרום; ועם השתלטותה של גזפרום ב-2001 על ערוץ הטלוויזיה NTV של האוליגרך היהודי-רוסי ולדימיר גוסינסקי, מהלך שנטען בידי גוסינסקי כי נכפה עליו בידי גורמי שלטון רוסיים, היה ג'ורדן למנכ"ל רשת זו. לבסוף אולץ גם הוא להתפטר בשנת 2003 בשל לחצים פוליטיים.

## לקריאה נוספת
* דייוויד א. הופמן, **האוליגרכים - המיליארדרים החדשים של רוסיה**, ספריית מעריב, 2005. לפי אינדקס בעמ' 526

## קישורים חיצוניים

* פרופיל של ג'ורדן באתר CNN 
;פרשת NTV
* 
* 
* 

קטגוריה:אנשי עסקים רוסים
קטגוריה:אנשי עסקים אמריקאים
קטגוריה:גזפרום: אישים
קטגוריה:סגל NTV
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1966
דרום טרנסדנוביה

**דרום טרנסדנוביה** (בהונגרית: Dél-Dunántúl) הוא אחד מחבלי הונגריה המוגדרים לצרכים סטטיסטיים ותכנוניים ושוכן בחלקו הדרום מערבי של המדינה. הוא כולל בתוכו את המחוזות באראניה, שומוג' וטולנה. מרכז החבל נמצא בעיר פץ'.
## ערים מרכזיות

## [[אתר מורשת עולמית|אתרי מורשת עולמית]]
* הנקרופוליס הנוצרי המוקדם בפץ'

## קישורים חיצוניים

## הערות שוליים

קטגוריה:הונגריה: חבלים
זנזיבר סיטי

ממוזער|333x333 פיקסלים|רחוב עירוני ברובע מיצ'נזני, זנזיבר סיטי
**זנזיבר סיטי** (בערבית: **مدينة زنجبا**; בסוואהילי: **Jiji la Zanzibar**) היא הבירה והעיר הגדולה ביותר באי הטנזני, זנזיבר. היא גם בירת מחוז זנזיבר העירוני המערבי. מספר תושביה במפקד שנערך בשנת 2002 היה 205,870.

העיר נמצאת על החוף המערבי של זנזיבר. אתר חשוב בה הוא העיר העתיקה, אזור המכונה "**[[סטון טאון]]**". זהו אתר היסטורי שהוכרז בשנת 2000 כאתר מורשת עולמית. יש בו בתים רבים הבנויים מאבן גיר אלמוגית ואלה חודשו בראשית שנות האלפיים.

את העיר משרת שדה התעופה הבינלאומי עביד אמאני קארומה המרוחק 5 ק"מ מהעיר ויוצאות ממנו טיסות למזרח אפריקה, אירופה, חצי האי ערב, ישראל ושאר המזרח התיכון.

## אתרי תיירות
אתר התיירות החשוב ביותר בעיר הוא מוזיאון פלאס, שנקרא בעבר גם "סולטן פלאס" ו"בית אל-סאהל" (בערבית). המוזיאון, אשר היה בעבר ארמונו של הסולטן, ממוקם על חוף הים, צפונית לבית הפלאות. הוא נבנה בסוף המאה ה-19, וכיום מוצגות בו יצירות מחיי היום יום של משפחת המלוכה בזנזיבר. בין היתר ישנם במוזיאון חפצים שהיו שייכים לסעידה סלאם, שהייתה נסיכה זנזיברית שברחה לאירופה יחד עם בעלה. כמו כן בעיר קיימות מסעדות, שווקים יפים וחופי ים.

## קישורים חיצוניים

## הערות שוליים

*
קטגוריה:טנזניה: ערים
קטגוריה:טנזניה: ערי חוף
קטגוריה:אפריקה: ערי בירה לשעבר
קטגוריה:האוקיינוס ההודי: ערי נמל
המופע של גורו וגוגול

**המופע של גורו וגוגול** היא תוכנית טלוויזיה ששודרה בערוץ הילדים, בין השנים 1996–1998. התוכנית החלה כשידורי רצף אולם מאוחר יותר היא השתנתה לתוכנית בת רבע שעה. בעונה הראשונה גורו וגוגול גרים בבית והם דנים ביחד בענייני בריאות, בעונה השנייה הם אירחו מפורסמים כגון: דורי טפר, גדי רבינוביץ, איציק זוהר וכו'.

את הבובות הפעילו אילן סביר ואופירה ארכוני ודיבבו אותם טל מוסרי (גורו) וארז בן הרוש (גוגול).

ב-1997, הופיעו גורו וגוגול בתוכנית הילדים "על מלי ולמה", שם הם הופיעו כחלק בחיות היער הרבות ובתור החברים של מלי ולמה.

ב-2004, ערוץ הופ! שידר סדרה דומה, לאחר שערך מספר שינויים: הערוץ שינה את שם הקנגורו ל"גורה" (שהופעלה על ידי איקי גלעד), והוסיף ארנב בשם "גולי" (שהוא היה בהפעלת אילן סביר). התוכנית הייתה במסגרת של להקה הנקראה "תהיו בריאים".

כיום אפשר למצוא בBIGI את פרקי שתי העונות, כשהראשונה היא בעלת קטעי הקישור בלבד.

## דמויות
***גורו** - קנגורו, נוהג ללמד את גוגול על בריאות ובנוסף הוא גם אומר משפטים חינוכיים בחרוזים.
***גוגול** - פיל, חברו הטוב של גורו, נוהג לעשות דברים לא נכונים עד שגורו מסביר לו על הנושא. למשל, הוא עמד לשתות נוזל לשטיפת כלים בניחוח ורדים (הוא חשב שמדובר במיץ פטל) וגורו הסביר לו מה יקרה כתוצאה מכך.

## ראו גם
*על מלי ולמה

## קישורים חיצוניים

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 1996
קטגוריה:ערוץ הילדים: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
משפט הממדים

**מִשְׁפַּט הַמְּמַדִּים** (או **משפט המימד הראשון**, בשפות אחרות ידוע בשם **זהות גראסמן** או **נוסחת גראסמן**, על-שם הרמן גראסמן) הוא משפט באלגברה ליניארית האומר כי סכום הממדים של שני מרחבים וקטוריים פחות ממד החיתוך שלהם שווה לממד הסכום שלהם. בצורה פורמלית:
\dim(U+W)=\dim(U) + \dim(W) - \dim(U \cap W).

## הוכחה

יהיו U ו-W תת-מרחבים של V, שהוא מרחב וקטורי נוצר סופית.

נניח כי \dim(U \cap W) \ne \{0\} וניקח בסיס לחיתוך \{v_{1},v_{2},...,v_{k}\} (ההוכחה עובדת גם עבור \dim(U \cap W) = \{0\})

נשלים אותו בשתי דרכים:
* לבסיס של U: \{v_{1},v_{2},...,v_{k}, u_{1},...,u_{l}\}
* לבסיס של W: \{v_{1},v_{2},...,v_{k}, w_{1},...,w_{m}\}

כעת נשאר להוכיח: \dim(U+W) = k+l+k+m-k = k+l+m, ולשם כך מספיק להראות כי הקבוצה \{v_{1},...,v_{k}, u_{1},...,u_{l},w_{1},...,w_{m}\} היא בסיס ל-U+W. ניזכר כי זה אומר שווקטורי הקבוצה פורשים את המרחב וגם בלתי תלויים ליניארית (בת"ל):

;פרישה:
יהי v \in U+W, קיימים u_{0} \in U ו-w_{0} \in W כך ש v = u_{0} + w_{0} הקבוצה \{v_{1},v_{2},...,v_{k}, u_{1},...,u_{l}\} היא בסיס ל-U לכן קיימים סקלרים \alpha_{1},...,\alpha_{k}, \beta_{1},...,\beta_{l} כך שמתקיים
u_{0} = \sum_{i=1}^{k}\alpha_{i}v_{i} + \sum_{i=1}^{l}\beta_{i}u_{i} 

באופן דומה, עבור W,
w_{0} = \sum_{i=1}^{k}\gamma_{i}v_{i} + \sum_{i=1}^{m}\delta_{i}w_{i} 

מכאן שמתקיים
,u_{0} + w_{0} = \sum_{i=1}^{k} ( \alpha_{i} + \gamma_{i} ) v_{i} + \sum_{i=1}^{l}\beta_{i}u_{i} + \sum_{i=1}^{m}\delta_{i}w_{i}
ולכן הקבוצה פורשת.

;תלות ליניארית:
יהיו \alpha_{1},...,\alpha_{k}, \beta_{1},...,\beta_{l}, \gamma_{1},...,\gamma_{m} סקלרים כך ש:
.\sum_{i=1}^{k} \alpha_{i}v_{i} + \sum_{i=1}^{l}\beta_{i}u_{i} + \sum_{i=1}^{m}\gamma_{i}w_{i} = 0
כדי להוכיח את הטענה, יש להראות שהשוויון מתקיים רק אם כל הסקלרים שווים לאפס. בעזרת העברת אגפים, מתקבל השוויון:
\sum_{i=1}^{k} \alpha_{i}v_{i} + \sum_{i=1}^{l}\beta_{i}u_{i} = - \sum_{i=1}^{m}\gamma_{i}w_{i} 

קיבלנו וקטור בU \cap W (כי באגף ימין קיבלנו וקטור ב-W ובאגף שמאל וקטור ב-U). לכן, את אגף שמאל ניתן לכתוב כצירוף ליניארי של \{v_{1},v_{2},...,v_{k}\} שהוא בסיס ל-U \cap W.

קיימים \delta_{1},...,\delta_{k} כך שמתקיים:
* \sum_{i=1}^{k} \delta_{i}v_{i} = - \sum_{i=1}^{m}\gamma_{i}w_{i} 
* \sum_{i=1}^{k} \delta_{i}v_{i} + \sum_{i=1}^{m}\gamma_{i}w_{i} = 0

קיבלנו צירוף ליניארי של איברי W ולכן הם בת"ל, ובפרט עבור \gamma_{i} = 0, \ \ \ 1 \leq i \leq m

\sum_{i=1}^{k} \alpha_{i}v_{i} + \sum_{i=1}^{l}\beta_{i}u_{i} = 0

קיבלנו צירוף ליניארי של איברי U ולכן הקבוצה בת"ל.

לכן בפרט, \beta_{i} = 0, \ \ \ 1 \leq i \leq l \alpha_{i} = 0, \ \ \ 1 \leq i \leq k

מש"ל 

## ראו גם
* משפט הממדים עבור העתקות ליניאריות
*עקרון ההכלה וההפרדה

## קישורים חיצוניים
* הוכחה, באתר ProofWiki

קטגוריה:משפטים באלגברה ליניארית
שרגא בישגדא

**שרגא בישגדא** היא סדרה קומית-חינוכית לילדים ששודרה במקור בטלוויזיה החינוכית בשנים 2016-2013, בכיכובו של מוני מושונוב.

## רקע
שרגא הוא כותב בלוג יומי מצולם אשר עוסק באישים חשובים. שרגא סוקר בבלוג שלו אנשים אשר תרמו למדע, לאמנות, לתרבות, לרפואה, לחברה ולפוליטיקה. כגון: אליעזר בן-יהודה, ארכימדס, צ'ארלי צ'פלין, אברהם שלונסקי, לאה גולדברג, מרתה גרהם, הנס כריסטיאן אנדרסן, דוד בן-גוריון ועוד. הוא נתקל בבעיות ומצליח לפתור אותן בעזרת עליזה השכנה ונטע עוזרת הבית.

## דמויות
***שרגא בישגדא** (מוני מושונוב) - גיבור הסדרה. שרגא מעלה בלוגים לרשת. בכל בלוג הוא מספר אודות אנשים בהיסטוריה התורמים לתחומים שונים: מדע, אומנות ותרבות.
***נטע** (סתיו אידיסיס) - עוזרת הבית החכמה של שרגא, בעזרתה שרגא לומד דברים ופותר בעיות. בהמשך עוברת לגור בבניין שלו. בת של חברים טובים שלו. 
***עליזה עדנה לאה יודל זיווית הדסה הכהן** (דבורי ריס) - השכנה של שרגא, נוהגת לצפות בבלוג שלו. בכל פעם שהיא פורצת עם משפט מסוים, שרגא מפרש אותו כמשפט שלום. הנכד שלה (מיכאל מושונוב) יוצא עם נטע.

## קישורים חיצוניים

* "שרגא בישגדא" באתר כאן חינוכית

קטגוריה:סדרות טלוויזיה ישראליות לילדים
קטגוריה:סדרות קומיות ישראליות לילדים
קטגוריה:סדרות טלוויזיה ישראליות שעלו לשידור בשנת 2013
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:כאן חינוכית: תוכניות וסדרות
בית הספר לפיקוד ומנהיגות

**בית הספר לפיקוד ומנהיגות**, הוא מוסד לימודי צבאי, המכשיר קצינים ונגדים לפיקוד בחיל האוויר.
בית הספר ממוקם בבסיס המכון להכשרת הסגל של חיל האוויר, הממוקם באוניברסיטה העברית בירושלים.

בין התכנים שמועברים בבית הספר: ערכי מנהיגות, מיומנויות פיקוד, אינטליגנציה רגשית ופיתוח אישי. בית-הספר מכשיר קצינים מדרגת סג"ם ועד סא"ל, ונגדים מדרגת רס"ל ועד רנ"ג. אורך הקורסים הוא בין שלושה לחמישה-עשר ימים.

בית הספר מוביל את תוכניות המצוינות של חיל האוויר.

במסגרת בית הספר מתקיים מסלול של תוכנית תלפיות.

הבסיס בו הוקם בית הספר החליף במהלך השנים כמה שמות, ביניהם: המכון ללימודי המשך, המכון התעופתי ללימודים מתקדמים (מתל"מ), המכון להכשרת הסגל (מלה"ס). יחד עם השמות, הוחלפו הסמלים.

מפקד בית הספר הנוכחי, נכון לאוקטובר 2024, הוא סגן אלוף אלעד צינמון.

## סמלים היסטוריים של היחידה


קובץ:Talpjot.png|סמל המכון ללימודי המשך
קובץ:Tag Talpiet old.png|סמל המכון להכשרת הסגל (מלה"ס)
קובץ:סמל המכון.jpg|סמל המכון הישן



## קישורים חיצוניים

* .

## הערות שוליים

קטגוריה:מסלולי הכשרה בצה"ל
קטגוריה:המכללות הצבאיות
קטגוריה:קמפוס האוניברסיטה העברית בגבעת רם
קטגוריה:יחידות חיל האוויר הישראלי
קטגוריה:מנהיגות
בית החולים מאטר דאי

**בית החולים מאטר דאי** (מלטית **Sptar Mater Dei**; אנגלית **Mater Dei Hospital** - מלטינית "אם האלוהים") הוא בית חולים כללי-אוניברסיטאי, השוכן בעיר מסידה, בצמוד ממערב לקמפוס אוניברסיטת מלטה, באי מלטה שבמלטה.

בית החולים הוא המוסד הרפואי המרכזי והגדול ביותר במדינה. הוא נחנך ב-29 ביוני 2007, והחליף את בית החולים המיושן על שם לוקס הקדוש אשר נסגר. עלות ההקמה המוערכת של בית החולים עמדה על 116 מיליון אירו, אך בפועל הגיעה ל-582 מיליון אירו. המתחם משתרע על פני 250,000 מטר מרובע ובו 825 מיטות אשפוז ו-25 חדרי ניתוח. ממערב לבית החולים נחנך בשנת 2015 בית החולים האונקולוגי על שם סר אנתוני מאמו (Sir Anthony Mamo oncology hospital) המחובר אליו באמצעות גשר להולכי רגל. בית החולים מסונף לאוניברסיטת מלטה, ובשטחו שוכנות הפקולטות לרפואה ולמדעי הרפואה. 

בית החולים השוכן במרכזו של האי, מקושר לכל נקודות היישוב באי באמצעות שירותי אוטובוס תכופים ותחנת האוטובוס שלו היא מהעמוסות במדינה.

## קישורים חיצוניים

* 

קובץ:Sptar Mater Dei (6).JPG|הכניסה המערבית לבית החולים
קובץ:Sptar Mater Dei (5).JPG|בית החולים האונקולוגי על שם סר אנתוני מאמו
קובץ:Sptar Mater Dei (8).JPG|תחנת האוטובוס של בית החולים
קובץ:Sptar Mater Dei (7).JPG|האגף הצפון-מערבי


מאטר דאי
מסטיסלב

**מסטיסלב** (בבלארוסית: **Мсціслаў** (מסציסלאו) או  (אמסיצסלאו); ברוסית: **Мстиславль** (מסטיסלַבְל), בפולנית: **Mścisław** (משצ'יסלב)) היא עיר במחוז מוגילב, בלארוס, בסמוך לגבול רוסיה.

## היסטוריה
האזכור הראשון של העיר מתייחס לשנת 1156 בכרוניקת איפטייב. העיר הייתה חלק מנסיכות סמולנסק וב-1180 הייתה מרכז של נסיכות מסטיסלב.

בשנת 1377 העיר נכבשה על ידי הדוכסות הגדולה של ליטא. עם הקמת האיחוד הפולני-ליטאי הייתה העיר חלק מאיחוד זה. אחרי חלוקת פולין של 1772 עברה העיר לידי האימפריה הרוסית. לפי מפקד האוכלוסין של 1897 חיו בעיר 8,514 תושבים, 5,071 יהודים, 2,833 בלארוסים, 475 רוסים ו-108 פולנים.

## יהודי מסטיסלב
יהודי העיירה היו ברובם מתנגדים, וכונתה (יחד עם העיירות חסלביץ' וצ'ריקוב) בפי רבי שלום דובער שניאורסון "הגליל החשוך".

בתחילת המאה ה-20 חיו בעיר כ-5,000 יהודים, כשני שלישים מתושביה. בתקופה הסובייטית עזבו את העיר יהודים רבים, והתקיים בה בית ספר יידי.

ב-14 ביולי 1941, במהלך מבצע ברברוסה, נכבשה העיר בידי הגרמנים, ובספטמבר שלאחר מכן רוכזו כל היהודים שנותרו בה בגטו, בו אולצו לענוד טלאי צהוב ולהתייצב לעבודות כפייה יומיות. מעת לעת נרצחו בגטו קבוצות של יהודים.

ב-15 באוקטובר 1941 נערכה בגטו שבעיר אקציית חיסול, בה נורו כ-30 קשישים יהודים, ונאנסו ונרצחו מספר נשים יהודיות. כ-800 היהודים הנותרים נרצחו בסמוך לעיר בידי גרמנים ושוטרים בלארוסים.

## ראו גם
* יואל חסיד
* אברהם שמחה מאמצ'יסלב

## קישורים חיצוניים
* 

* 
* 
* 
* 

## הערות שוליים

קטגוריה:מחוז מוהילב: ערים
קטגוריה:מחוז מוהילב: עיירות יהודיות

קטגוריה:גטאות בבלארוס
סטיב ברי

**סטיב ברי** (אנגלית: **Steve Berry**; נולד ב-2 בספטמבר 1955) הוא סופר אמריקאי. מחברם של ספרי מתח.

## חייו
ברי נולד וגדל בג'ורג'יה ארצות הברית, לאחר מכן עבר להתגורר בסיינט אוגוסטין פלורידה. הוא בוגר של בית הספר למשפטים של אוניברסיטת מרסר. במשך 30 שנים הוא עבד בתור עורך דין. הוא אחד ממייסדיו של האיגוד הבינלאומי של מחברי ספרי המתח, האיגוד מאגד בתוכו כ-2,600 מחברים מרחבי העולם. את ספרו הראשון הוא כתב עוד בשנות התשעים, אך לקח 12 שנים עד שהספר ראה אור מכיוון שכתב היד נדחה 85 פעמים על ידי הוצאות לאור.

ספריו תורגמו ל-40 שפות ויוצאים לאור ב-51 מדינות. ספריו נכללו ברשימת רבי-מכר של הניו יורק טיימס ו-USA Today. יחד עם אשתו אליזבת הוא יסד עמותה History Matters הפועלת לשימור המורשת האנושית.

## ספריו שתורגמו לעברית
* "**הסוד השלישי**" (2005) - יצא בעברית בהוצאת מטר בשנת 2007 בתרגומה של אינגה מיכאלי.
* " **פרשת קולומבוס**" (2012) - יצא בעברית בהוצאת ידיעות ספרים בשנת 2017.
סדרת קוטון מאלון:
* "**אוצר הטמפלרים**" (2006) - יצא בעברית בהוצאת מטר בתרגומה של אינגה מיכאלי.
* "**[[בגידה בוונציה]]**" (2007) - יצא בעברית בהוצאת מטר בשנת 2010 בתרגומו של אמנון כץ.
* "**[[בעקבות שרלמאן]]**" (2008) - יצא בעברית בהוצאת מטר בשנת 2011 בתרגומו של אורי בלסם.
* "**נקמת דם בפריז**" (2009) - יצא בעברית בהוצאת מטר בשנת 2013 בתרגומו של אמנון כץ.
* "**קבר הקיסר**" (2010) - יצא בעברית בהוצאת מטר בשנת 2014 בתרגומו של אמנון כץ.
* "**עסקת מלטה**" (2019) - יצא בעברית בהוצאת מטר בשנת 2021 בתרגומה של אינגה מיכאלי.

## קישורים חיצוניים

* 

* 

## הערות שוליים

קטגוריה:סופרי מתח ואימה אמריקאים
קטגוריה:בוגרי אוניברסיטת מרסר
קטגוריה:אמריקאים שנולדו ב-1955
זאבי הלילה

[ממוזער|[ולדימיר פוטין מעניק אות כבוד למנהיג המועדון, אלכסנדר זלדוסנטנוב, 2013]]
[ממוזער|[ולדימיר פוטין מוביל שיירה של זאבי לילה. 2019]]
**זאבי הלילה** (ברוסית: **Ночные Волки**) הוא מועדון רוכבי-אופנוע רוסי. הארגון מונה מעל 5,000 חברים ברחבי העולם.

המועדון נוצר בראשיתו מאוסף של חובבי רוק ואופנועים אשר קיימו מופעי רוק, באופן בלתי חוקי בזמנו (משנת 1983), במוסקבה. ב-1989 המועדון הוכר כמועדון אופנועים בלתי-רשמי בשם "זאבי הלילה", בזמן הפרסטרויקה בברית המועצות.

המועדון הפך למועדון האופנועים הרשמי הראשון בברית המועצות. בהמשך נפתחו סניפים ברוסיה, אוקראינה, לטביה, גרמניה, בולגריה, רומניה, סרביה ומקדוניה. אלכסנדר זאלדוסטאנוב, המכונה "המנתח", הפך למנהיג המועדון בשנת 1989.

הארגון הוא תומך נלהב של פוטין, ובזמן אירועי יברומאידאן צידד בנשיא אוקראינה ינוקוביץ'. ב-2014 בתערוכה שארגנו הביעו תמיכה פומבית בסיפוח חצי האי קרים על ידי רוסיה.

בשנת 2015 ראשי המועדון הודו בכך שהם מקבלים תמיכה מתקציב הממשלה.

במאי 2018 סוקר המועדון בתקשורת העולמית לאחר שצילומי אוויר סביב מועדון זאבי הלילה בסלובקיה גילו, כי יש בו לא רק אופנועים, אלא גם נגמ"שים וטנקים. תגליות אלו, לצד פעילותו הפרו-רוסית הקבועה של הארגון מחוץ לרוסיה, הוביל פרשני תקשורת מסוימים לטעון שעל המערב לפעול לבלימת פעולות המועדון.

## קישורים חיצוניים

* 
* אופנוענים תומכי פוטין מניחים זרי זיכרון על אנדרטה רוסית בדרך לברלין, באתר FoxNews, מאי 2015.
* 

## הערות שוליים

קטגוריה:רוסיה: ארגונים
קטגוריה:אופנועים
ציון צמח

**ציון צמח** (נולד ב-19 בינואר 1990) הוא כדורגלן עבר ישראלי, ששיחק בעמדת הקשר וכיום מאמן הנוער של בית"ר ירושלים.

## קריירה
צמח החל את דרכו במחלקת הנוער של מכבי תל אביב, וב-6 בנובמבר 2007 ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 2–1 על מכבי פתח תקווה במסגרת גביע הטוטו. ב-19 בינואר 2009 ערך את הופעת הבכורה שלו בליגת העל, כשנכנס כמחליף בהפסד 0–1 למכבי נתניה. בעונת  צורף באופן קבוע לסגל הקבוצה הבוגרת, וב-3 באוקטובר 2009 כבש את שערו הראשון בליגת העל, במשחק מול הפועל עכו שהסתיים בתיקו 1–1.

בקיץ 2010 עבר צמח בהשאלה לקבוצת סקציה נס ציונה מהליגה הלאומית, ובינואר 2011 הושאל להפועל רמת גן מליגת העל. לקראת עונת  חתם צמח בקבוצת מכבי פתח תקווה, ובעונה שלאחר מכן עבר למועדון ספורט אשדוד.

לקראת עונת  עבר צמח לקבוצת הכח עמידר רמת גן מהליגה הלאומית, ובינואר 2014 חתם בקבוצת פראלימני מליגת העל הקפריסאית. צמח לא הצליח לסייע לקבוצה להינצל מירידה לליגת המשנה בקפריסין, ובתום העונה עזב את המועדון.

לקראת עונת  חזר צמח לישראל וחתם בקבוצת הפועל עכו. כבר במחזור הראשון כבש צמח את שער הבכורה שלו במועדון, במשחק מול הפועל חיפה, אך כמה דקות לאחר מכן נפצע ונעדר כחמישה חודשים מהמגרשים. בעונת 2015/2016 כבש שלושה שערי ליגה, ובסופה ירד עם הקבוצה לליגה הלאומית. בעונת 2016/2017 כבש שמונה שערים בליגה הלאומית.

ב-12 ביוני 2017 חתם צמח בבית"ר ירושלים לשלוש עונות עם אופציה לעונה נוספת. ב-12 באוגוסט 2017 ערך את הופעת הבכורה שלו במועדון, כשנכנס כמחליף בהפסד 1–2 להפועל אשקלון במסגרת גביע הטוטו, ובאותו משחק כבש את שער הבכורה שלו. בסך הכל כבש צמח שני שערים בשש הופעות בכל המסגרות במדי בית"ר ירושלים, וב-31 בינואר 2018 הושאל להפועל אשקלון עד תום העונה.

ב-5 ביולי 2018 חתם צמח בהפועל אכסאל, ובעונת 2018/2019 כבש שישה שערים בליגה הלאומית, בנוסף לחמישה שערים בגביע הטוטו.

ב-6 ביוני 2019 חתם צמח בהפועל רמת השרון, אך במדיה שיחק רק שלושה משחקים בגביע הטוטו, וב-21 באוגוסט חזר לקדנציה שנייה בהפועל אשקלון. ב-21 בינואר 2020 חתם בבני לוד. ב-24 באוקטובר 2020 חזר להפועל אשקלון.

ב-3 ביולי 2022 חתם בהפועל ראשון לציון. בנוסף, אימן את קבוצת נערים א' של המועדון. ב-8 בפברואר 2023 חתם במכבי שעריים.

## אחרי הפרישה
ביוני 2023 מונה למאמן קבוצת נערים א' של הפועל ניר רמת השרון. ב-5 ביוני 2024 מונה למאמן קבוצת הנוער של בית"ר ירושלים. באוגוסט 2024 ייסד את קבוצת הפועל גן יבנה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני סקציה נס ציונה
קטגוריה:כדורגלני הפועל רמת גן
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני הכח עמידר רמת גן
קטגוריה:כדורגלני אנוסיס נאון פאראלימני
קטגוריה:כדורגלני הפועל עכו
קטגוריה:כדורגלני בית"ר ירושלים
קטגוריה:כדורגלני הפועל אשקלון
קטגוריה:כדורגלני הפועל אכסאל
קטגוריה:כדורגלני הפועל רמת השרון
קטגוריה:כדורגלני הפועל ראשון לציון
קטגוריה:כדורגלני מכבי שעריים
קטגוריה:קריית אונו: כדורגלנים
קטגוריה:כדורגלנים ישראלים בקפריסין
קטגוריה:ישראלים שנולדו ב-1990
פים ואן לומל

**פים ואן לומל** (בהולנדית: **Pim van Lommel**, נולד 1943) הוא סופר וחוקר הולנדי בתחום המוות הקליני וחוויות סף המוות.

ואן לומל למד רפואה באוניברסיטת אוטרכט והתמחה בקרדיולוגיה. הוא עבד כקרדיולוג בבית החולים ריג'נסטייט בארנהם במשך 26 שנה (1977-2003).

ואן לומל ידוע בעיקר בשל המחקר והתיעוד המקיף שערך בנושא חוויות סף מוות שחוו אנשים במהלך מוות קליני, כולל פרסומים מדעיים סטנדרטיים, כגון ב"סכין המנתחים" בלאנסט.

## מחקרו בנושא המודעות דרך מוות קליני
הוא פרץ לתודעה הציבורית עם יציאת רב-המכר שלו, "Eindeloos Bewustzijn: een wetenschappelijke visie op de Bijna-Dood Ervaring" (תרגום: "תודעה אינסופית: מחוויית סף-המוות - חזון מדעי") שיצא לאור בהולנד בשנת 2007 ותורגם לכמה שפות, כולל גרמנית, אנגלית, צרפתית, פולנית וספרדית. באנגלית כותרתו: "Consciousness Beyond Life, The Science of the Near-Death Experience" 
(HarperCollins, 2010).

בספרו מוכיח ואל לומל כי הקיום של תודעה אינו מוגבל לפעילות הנוירולוגית במוח. הוא מציע כי המוח הוא רק מעין מסוף המאפשר גישה למודעות כלשהי שאינה מקומית, כלומר אינה למוגבלת פיזית לגוף האדם.

במודל שמציע ואן לומל למוח האנושי, הוא משמש כמעין מסוף מחשב אשר ניגש לבסיס נתונים מרכזי או לאינטרנט. הוא משער בנוסף כי DNA ומכניקה קוונטית יכולים לאפשר גישה כזו למידע לא מקומי ומודל זה מתיימר להציע פתרון כיצד תופעות המאפיינות מוות קליני יכולות להתהוות ואף להירשם בזיכרון למרות שאין להם פעילות מוחית כלל ב-EEG.

## פרסומים מדעיים

* Van Lommel, P., van Wees, R., Meyers, V. and Elfferich, I. (2001) Near-death experience in survivors of cardiac arrest: a prospective study in the Netherlands. Lancet 358: 2039-2045.
* Van Lommel, P. (2004). About the continuity of our consciousness. Advances in Experimental Medicine and Biology 550: 115-132.
* Van Lommel, P. (2006). Near-Death Experience, Consciousness and the Brain. A new concept about the continuity of our consciousness based on recent scientific research on near-death experience in survivors of cardiac arrest. World Futures, The Journal of General Evolution 62: 134-152.
* Consciousness Beyond Life: The Science of the Near-Death Experience (2010, 2011)
* Van Lommel, P. (2011). Near-death experiences: the experience of the self as real and not as an illusion. Annals of the New York Academy of Sciences 1234: 19-28.
* Van Lommel, P. (2013). Nonlocal Consciousness. A concept based on scientific research on near-death experiences during cardiac arrest. Journal of Consciousness Studies 20: 7-48.


## קישורים חיצוניים

קטגוריה:מוות קליני
קטגוריה:רופאים הולנדים
קטגוריה:תודעה
קטגוריה:חוקרי חוויות סף מוות
קטגוריה:קרדיולוגים
קטגוריה:הולנדים שנולדו ב-1943
השערת גודמן

באנליזה מרוכבת, **השערת גודמן** היא השערה בדבר המקדמים של פונקציות מולטי-ולנטיות, המכלילה את משפט דה ברנז'. את ההשערה ניסח אדולף וינקלר גודמן, מתמטיקאי שעסק רבות בתורת הפונקציות המולטי-ולנטיות.

## ניסוח
תהי f(z)= \sum_{n=1}^{\infty}{b_n z^n} היא פונקציה p-ולנטית. ההשערה טוענת כי המקדמים מקיימים:

|b_n| \le \sum_{k=1}^{p} \frac{2k(n+p)!}{(p-k)!(p+k)!(n-p-1)!(n^2-k^2)}|b_k|


## תוצאות חלקיות
גודמן ומתמטיקאים רבים הגיעו לתוצאות חלקיות בדבר ההשערה. היא הוכחה למספר משפחות פונקציות ספציפיות, ובמקביל הוכחו חסמים חלשים יותר מהטענה עצמה.

**משפט**: כאשר p=2,3 השערת גודמן נכונה עבור פונקציות מהצורה P \circ \phi כאשר P הוא פולינום ו-\phi היא אוניוולנטית.

## לקריאה נוספת

* A. W. Goodman, ON SOME DETERMINANTS RELATED TO p-VALENT FUNCTIONS, 1948
* Abdallah Lyzzaik and David Styer, Goodman's Conjecture and the Coefficients of Univalent Functions, Proceedings of the American Mathematical Society, 1978


קטגוריה:אנליזה מרוכבת
קטגוריה:בעיות פתוחות במתמטיקה